Projektas


LIETUVOS RESPUBLIKOS
LABDAROS IR PARAMOS ĮSTATYMO NR. I-172
PAPILDYMO 93 STRAIPSNIU
ĮSTATYMAS


1 straipsnis. Įstatymo papildymas 93 straipsniu
Papildyti Įstatymą 93 straipsniu ir jį išdėstyti taip:
„93 straipsnis. Tikslinė parama nacionalinio saugumo ir gynybos finansavimui
1. Fiziniai ir juridiniai asmenys gali skirti savanorišką kasmėnesinę arba vienkartinę tikslinę paramą valstybei, skirtą nacionalinio saugumo ir gynybos finansavimui.
2. Asmuo, siekdamas mokėti savanorišką tikslinę paramą valstybei kas mėnesį, pateikia Valstybinei mokesčių inspekcijai prašymą dėl paramos skyrimo, nurodant tokios kasmėnesinės paramos sumą. Tokį prašymą asmuo gali bet kada pakeisti ar atšaukti.
3. Šiame straipsnyje nurodytą paramą administruoja Valstybinė mokesčių inspekcija.”

2 straipsnis. Įstatymo įsigaliojimas ir įgyvendinimas
1. Šis įstatymas įsigalioja 2024 m. gegužės 1 d.  
2. Lietuvos Respublikos Vyriausybė ir jos įgaliotos institucijos pagal kompetenciją iki 2024 m. balandžio 30 d. priima šio įstatymo įgyvendinamuosius teisės aktus.



Skelbiu šį Lietuvos Respublikos priimtą įstatymą.

